Väga vastik udu.
Kas peame seisma?
Lase end lõdvaks.
Sa stressad liiga palju.
Päriselt ka. Võta vabalt. - Võtangi ju.
Tööl ja igal pool mujal ka.
Võta vabalt ja naudi.
Kui palju mängijaid on? - 1, 2, 3, 4, 5, 6, 7...
...20, 21, 22, 23, 24.
50 miljoni eest üleminekuid. - Ma olen kõigist 24 rohkem väärt.
Tere, Priscilla. Väga meeldiv.
Tere tulemast Ajaxisse. - Aitäh.
Jah, uskumatu.
Närvis? Ei, ma olen nüüd proff, enam mitte.
Kaks asja. Me ei räägi kunagi rahast.
Kui midagi nr 9 kohta küsitakse, siis see on treeneri probleem.
Lähme üles.
Zlatan, Ajaxi särk.
Selja peal on nr 9. Kivi kotti.
Ajax on mulle parim klubi.
Nad mängivad minu stiilis jalgpalli.
Milline on siis sinu stiil? - Tehniline.
Sa oled ju suurt kasvu. - Jah, aga tehniliste jalgadega.
Talle pannakse suuri lootusi.
Ta armastab mängu nii väga, et ta naudib väljakule minemist.
Zlatan on selline, et kui tema auto pakiruumi vaadata, on seal jalgpall.
Ta ütleks, et kõksib pisut, kui tuju pahaks läheb.
Kas te teda seal ei pildistanud?
Kui kokkulepe oli enam-vähem saavutatud,
pidin helistama Ajaxi peadirektorile
ja rääkisin talle läbirääkimiste tulemustest.
Ta küsis pärast kümme korda: "Kas sa oled kindel?"
Ütlesin, et olen. "Leo, palun. See on Ajaxile suur summa."
See oli rekordsumma Ajaxi ajaloos.
Ütlesin, et jah, olen kindel.
Teeme veel ühe. - Mida sa tahad?
Ma teadsin muidugi, et ta on konfliktne mees.
Et temaga pole lihtne.
Ma ütlesin Zlatanile: "Kui sa mulle keerad, keeran vastu."
"Siis võid oma karjääri unustada."
Suur, eks ole? - See on vägev.
ZLATANI TEEKOND
Tüüpiline Hollandi toit.
Siis sööd.
Kas maitseb?
Hollandlased on vaoshoitud.
Kuulsused jäetakse siin tavaliselt rahule. Keegi ei torgi.
Aga kui mõni staar ülbitseb...
Siis visatakse ta kohe kõrvale.
Neile meeldib, kui inimene käitub normaalselt.
Me oleme Zlatanit oodanud. - Jah, pikka aega.
Jah. Treener niisamuti.
Loodetavasti saime uue väravaküti.
Aasta pärast meistritiitel. - Seda on vaja.
Siin mängimine on au. Söömine ka.
Ta on noor, tugev ja ülbe.
Zlatan Ibrahimovic ehk lihtsalt Zlatan, nagu uuele ründajale meeldib.
1,92-meetrine ründaja on just see, keda Co Adriaanse meeskonda soovis.
Hei, Mido.
Zlatan Ibrahimovic.
Zlatan! - Pärast!
Mängijatele on see tüütu kohustus, aga fännid tahavad seda seinale.
Ajaxi meeskonnafotot.
Fotograafid laskusid põlvili, et saada parimad kaadrid.
Kas sa oled edev? - Ei, kindlasti mitte.
Sind ei huvita su välimus? - Huvitab ikka. Soeng peab fotol paigas olema.
Kas Zlatan on fotogeeniline? - Ta pole pildistamisest vaimustuses.
Siiski saame hakkama.
Ma pole kunagi ostnud mängijat talle silma sisse vaatamata.
Ma tahan näha, kelle ma oma klubisse saan, mitte lihtsalt mille.
See oli hämmastav, et 19-aastane poiss vaatas mulle otse silma.
Poole tunniga olin valmis.
LEO BEENHAKKER, Ajaxi tehnikadirektor
Ärge küsige, miks. Miks armud just sellesse tüdrukusse?
Mulle pole see õige tüdruk või on sootuks vastupidi.
Mis see on? Ma ei oska seda kirjeldada.
Zlatan Ibrahimovic ühendab võimsuse tehnikaga.
Kuigi ta on alles 19, räägiti Rootsis temast palju
ja mitte ainult jalgpalliosavuse pärast.
Milline mängija sa oled? - Mina?
Ma tahan seda näidata, mitte sellest rääkida.
Võite uuesti küsida, kui olen juba väljakul käinud.
Ma mäletan tema esimest matši amatöörmeeskonna vastu
kuskil Põhja-Hollandis. Väikelinn ja väike klubi.
DAVID ENDT, Ajaxi mänedžer
Ma istusin vastaste värava taga ja olin väga lähedal.
Nägin, kuidas ta palli jala peale sai.
Liikus oma suure tugeva kehaga.
Ta silmad põlesid.
Juba lõhnast oli tunda, et ta on tohutult auahne.
Klubi väljendas oma usku temasse kõige paremini sellega,
et talle anti särk, millel oli number 9.
9 tähendab, et sa oled algkoosseisus,
sa oled meeskonna keskpunkt, ründemängija.
Siis lõi ta palli vasaku jalaga kõvasti ülemisse ristnurka.
Hämmastav värav.
Sellest ei tehtud siiski suuri sõnu.
Ta on eriline mängija, kes teeb hämmastavaid asju.
Ta tegi kaks imehead väravat.
CO ADRIAANSE, Ajaxi treener
Võis ka aru saada, et ta on lugenud raamatut "Üksinda maamunal".
Ta peab õppima, et jalgpall pole soolotsemine,
"O solo mio", vaid meeskonnaga koos mängimine.
Malmö 2 aastat varem
Zlatan Ibrahimovic, jalasuurus 47,5!
Hämmastav, et nii suured jalad teevad palliga imesid.
Tegelikult on 45...
Tere tulemast, poisid ja Zlatan, aga eriti tervitame sind, Yksel.
YKSEL OSMANOVSKI, Itaalia AS Bari mängija
Me tahaksime sinult head nõu küsida, Yksel.
BENGT MADSEN, Malmö FF-i president
Malmö FF-ile meeldib noormängijaid aidata.
Zlatan on sama paljulubav kui sina tema vanuses.
Zlatan on tänavu igavene nuhtlus olnud.
Ta on koolist 350 tundi poppi pannud. Uus rekord. Eks, Zlatan?
Vanamehi ta ei kuula.
Kuna sina nüüd siin oled, siis äkki avaldad talle oma arvamuse.
Keelte õppimine on oluline.
Ma oletan, et sa tahad profiks hakata.
Siis on keeleoskus oluline. See muudab kõik lihtsamaks.
Mida sa sellest arvad? - Muidugi on kool tähtis,
aga ma mõtlesin ainult jalgpallile. Seepärast ei jõudnud kooli.
Ma püüan pärast jõule rohkem.
Väga hea.
Me mängisime Bröndbyga
ja sa said ühe nende mängija peale vihaseks.
Nad kõik olid mul kallal. Tõmbasin ühe mehe maha.
Oleksin pidanud punase kaardi saama, aga ei saanud.
See muutis vastased agressiivseks ja nad võtsid mind käsile.
Mind vahetati välja, nii et pääsesin puhtalt.
Raisk... See ei unune kunagi.
Ei, see polnud üldse hea.
Bröndbyst helistati mulle pärast ja öeldi:
"Oleme tuhat matši mänginud, aga pole näinud midagi sellist,
mis Malmö staadionil juhtus."
Tony? Ära unusta meile neid materjale tuua.
Kas Zlatan on siin? - Ei ole.
HANS MATTISSON, Malmö FF-i kapten
Peaks olema. Äkki läks kooli. Ei, koolis ei käi ta kunagi.
Millal ta pidi tulema? - Veerand.
Ta saab trahvi. 200 krooni.
Zlatan, mida kuradit?
Sa jäid hiljaks!
Filmi seda staari. - Ei, tema on staar.
Del Piero triblamist nägid? Ta pettis teised ära.
See oli parim.
Kas sa üldse ei vaadanud eilset mängu?
Sa räägid Itaalia jalgpallist? - Jah.
Kas sa loodad ka sinna saada? - Jah, muidugi.
Mitte Inglismaale. Eks, Zlatan?
Kuidas sulle Inglise jalgpall meeldib? - Jura.
Täpselt nii, jura.
Lähme koosolekule.
Ma mängisin väiksena kogu aeg jalgpalli.
Sellest kujunes minu teema.
Paps ütles, et peaksin meeskonda minema.
Ma läksin Balkani klubisse, kus mu sõbrad käisid.
Siis ütles paps: "Sa peaksid Malmö FF-i üritama."
Pärast ühte trenni kutsusid nad mind kampa.
Ma pääsesin põhimeeskonda, kui nad kõrgliigast välja langesid.
Ma olin 17-aastane.
Nad lasid mind väljakule, ma ei tea, mitmendal minutil.
Mul olid punased kindad.
Ma mäletan, et kaotasime 0:3 ja langesime kõrgliigast välja.
Istusime kõik koos riietusruumis.
Mina olin kõige vähem pettunud või kurb.
Sest mina olin uus poiss.
Siis ütles Bengt: "Me saame sinna tagasi!"
Ma tundsin, et see on minu võimalus näidata, kes ma olen.
Ma mäletan, et mõtlesin: ma korraldan selle ära.
Zlatan sisse! Zlatan sisse!
Lase käia, Zlatan!
Punane kaart!
Punane!
Zlataniga oli lihtne sõbraks saada. Andyga samuti.
Andyle ütlesime alati: "Sa pole hollandlane".
Andy oli ainsana meile väga lähedane.
Hollandi poisid hoidsid pisut kokku.
Wesley Sneijder, Van der Vaart...
Me istusime alati koos, Zlatan ja Mido ka.
Nad viskasid riietusruumis alati nalja.
"Sina ei oska väravaid lüüa." "Sina oled inetu."
Me naersime palju.
Olime noored poisid. Meil oli raha, olime kuulsad.
MIDO, Ajaxi ründaja
Ma mäletan, et ostsin Z8 BMW. See oli James Bondi auto.
Ma ostsin selle. See oli Amsterdamis ainus. 3 kuu pärast ostsin Ferrari.
ANDY VAN DER MEYDE, Ajaxi ääreründaja
Kui Mido tuli Ferrariga, oli Zlatanil Mitsubishi Galant.
Ilus auto, aga mitte Ferrari.
Ajaxis olid sel ajal kõigil Mitsubishid.
Treeningul oli ta alati parim,
aga kui mäng algas, siis läks ta lukku.
Vaimselt tuli blokk ette.
Ta rääkis minuga treeningu ajal väljakul:
"Ma ei tea, homme pean mängima."
"See on mulle raske, sest kuidagi ei tule välja."
"Ma ei tunne ennast väljakul hästi."
Ma ütlesin talle lihtsalt: "Mängi hästi. Sa oled tugev."
"Sa suudad seda teha, pole probleemi. Mõtle enda peale, mitte teistele."
Hollandis öeldakse,
et Amsterdam Arena publik ei tule meeskonda toetama.
Nad tulevad kontrollima, kas mängijad mängivad hästi.
JAN VAN HALST, Ajaxi keskväljamängija
Nad istuvad seal ja ütlevad: "Nii, see on meie klubi. Näidake meile!"
Ta kaotas mõne mänguga nii tihti palli, et nad hakkasid vilistama.
Oli näha, et ta polnud sellega harjunud.
Ta oli nii üllatunud. "Kas nad vilistavad mind välja?"
Hiljem rääkisime sellest. Ta oli jahmunud.
Ta oli publiku peale ka pisut tige. "Nad ei tea, kui hea ma olen."
Temas oli agressiivsust.
"See on minu pall, hoidke eemale."
Trennis oli mul alati hea meel, kui olin tema poolel, mitte vastu.
Sest ta oli alati... Jah, oma pikkade jalgadega.
Ta üritas alati, järelejätmatult.
Ta tahtis väravaid lüüa, aga kui see ei õnnestunud...
Siis läks ta pisut pööraseks ja tegi rumalusi.
Trabelsi...
Ibrahimovic ja Beukenkamp...
Pall on...
...mängust väljas, kuni Schoenmakersit tohterdatakse.
Näete, mis juhtus. Ibrahimovic lõi teda küünarnukiga.
Hugo teeb Ibrahimovicile selgeks, et nii ei tehta.
Ibrahimovici selline käitumine ei sobi jalgpalliväljakule.
Kordustest oli selgelt näha, kuidas ta valesti käitus.
Ta sai selle eest trahvi.
Ta vedas alt iseennast, oma treenerit, klubi ja toetajaid.
See ei sobi jalgpalliväljakule, eriti Ajaxi mängija poolt.
Kas ta kahetses seda? - Jah, otsekohe.
Ta saab ilmselt mängukeelu.
Zlatani karistus õla eest: viiemänguline keeld
Malmö, suvi 2000
Saime kolm punkti, aga võiks ka paremini.
Oli palju võimalusi, aga Zlatan ei näinud meid.
NICLAS KINDVALL, Malmö FF-i ründaja
Lihtne sööt oleks väravavõimaluse tekitanud.
Me peame tema stiili mõistma,
aga ka tema ise peab meeskonnas oma koha leidma.
Ta pole veel staar, aga arvab, et on.
Sa lollitad ja teed trikke.
Kas sa ei arva, et see ajab nad vihale?
Ei, ma lihtsalt õrritan neid pisut.
Kõige magusam võit on tulemusega 1:0! Eks ole ju?
See on alles algus.
Zlatan on ilmselt suurim talent, keda ma olen näinud.
Tal on kõik olemas.
Ma olen saanud päris palju kõnesid mitmest maailma riigist.
HASSE BORG, Malmö FF-i spordidirektor
Ma olen alati vastanud, et ta pole müüa.
Zlatan peab veel küpseks saama.
Mul on temaga hea kontakt.
Ma näen, et ta vajab lihtsalt kogemusi.
Mitte ainult väljakul, vaid ka elus.
Sügaval sisimas on Zlatan väga tore kutt.
Ta usaldab siiski väheseid inimesi.
Tema vanuses on kindlasti raske, kui ei saa kellegi poole pöörduda.
Ma võin olla tõeline nuhtlus.
Minuga on raske läbi saada.
Mul on oma isa temperament.
Tema on ka enesekindel mees.
Ta teab, mida tahab, ja ta teab, mida teeb.
Mulle meeldib triblada.
Mõnikord ma triblan, selle asemel et sööta.
See võib teisi mängijaid närvi ajada, aga see kuulub mängu juurde.
Selleta poleks üldse lõbus.
Jalgpall peab lõbus olema, muidu ei tasugi mängida.
Tähtis mäng teises liigas Malmö FF ja Djurgardeni vahel.
Malmöl oli teoorias hea meeskond tuntud mängijatega.
Siis oli neil ka uustulnuk Zlatan Ibrahimovic.
Noor, kõrk ja ülbe kutt, kellel polnud tegelikult põhjust ülbitseda.
Tundus, et Zlatan naudib vastasmängijate alandamist
rohkemgi kui väravalöömist.
Et ta tundis end suuremana, kui sai teisi maha teha.
PATRIK ERIKSSON-OHLSSON, Djurgardens IF-i kaitsja
Minu ülesanne oli Zlatanit katta.
Kutti, kes oli võimeline jalgpalliga kõike tegema.
Tal oli raske ennast vaos hoida.
Ta tahtis kätte maksta ja tegi seda jõuga.
Ma seisin tema selja taga ja pildusin talle kommentaare.
Me teadsime, et kui suudame ta rööpast välja viia, kannatab ta mäng.
Meil oli juba mitu kokkupõrget olnud.
Zlatan lõi mind valusasti küünarnukiga, kui kohtunik ei näinud.
Ma mäletan, et mõtlesin: olgu peale, läheb kismaks;
selle tüübi koht on pingil. Talle tuleb õppetund anda.
Tekkis selline olukord, et ta kukkus. Ma arvasin, et meelega.
Jooksin ligi ja ütlesin midagi tema küünarnuki kohta.
Zlatan kõndis minema, aga oli tõeliselt tige.
Just seda me tahtsimegi saavutada.
Eesmärk saavutatud.
Me võitsime matši.
Djurgardeni toetajad õrritasid Zlatanit täiega.
Amsterdam, oktoober 2001
Kui Zlatan küünarnukiga lõi, oli see suur skandaal.
Kõik rääkisid Zlatanist halvasti ja olid ta mängukeeluga nõus.
Ma nägin teda pärast seda tihti.
Tema meelest oli meedial selles oma roll,
et nad kujutasid teda juba eelnevalt negatiivselt.
PRISCILLA JANSSENS, Ajaxi töötaja
Seepärast oli mängu- keeld talle eriti ränk.
Tavaliselt ei kulu mul palju aega, et teist inimest mõista,
aga Zlataniga oli teisiti.
Meeskonna treenerina pean ma teda aitama ja lohutama.
Pean näitama, et mõistan, miks nii juhtus.
Mitte karistama teda jutuga, et ta ise on lollpea
ning kahjustab sellega meeskonda ja iseennast,
aga ma ei suutnud puuduta õigeid pillikeeli,
et ta teeks seda, mida ma tahtsin, või et teda mõista.
Tõeline Zlatan kaitses ennast alati enda ümber ehitatud müüriga.
Tal ei käinud palju külalisi.
Ma mäletan, et tema pruut Mia käis.
Ma nägin teda ainult mõne korra ja siis ta ühtäkki ei käinud enam.
Ma kohtusin Miaga kaks korda. Zlatan tutvustas teda väga viisakalt.
Siis küsisin mingi hetk: "Kuidas sul pruudiga läheb?"
"Ta on läinud. Läksime lahku." Oligi kõik.
Zlatan, kas pilti saaks teha?
Kas sa ennast vahel üksi ei tunne? - Tunnen. Palju on vaba aega.
Ma olen tihti üksinda kodus.
Ma püüan midagi head teha, aga suurt midagi ei toimu.
Ma igatsen oma peret ja sõpru ja seda, mis Malmös oli.
Isegi sealset jalgpalli. Nüüd pean ma nullist alustama.
Ma pean uut elu alustama.
Malmö või Amsterdam? - Malmö.
Zlatan elas Diemenis, väikelinnas Amsterdami lähedal.
Korteris oli suur diivan, suur voodi ja arvuti.
See oligi kogu ta elu.
Pärast trenni jõuad koju kella üheks või kaheks.
Mida ülejäänud päevaga peale hakata?
Istud üksinda kodus. Helistad Rootsi.
Mängid arvutiga, sööd midagi ja lähed magama.
Pühapäeval peab Ajax olulise kohtumise PSV-ga.
Hea uudis on, et Yakubu ja Zlatan on tagasi.
Küünarnukilöögi pärast viis mängu vahele jätnud Zlatan
pääseb pühapäeval jälle PSV vastu väljakule.
Ma mäletan, et tema isa tuli ta mängu vaatama.
Isa külastas areeni ja staadionit ja riietusruumi.
Tutvustasime teda staadionil teistele.
Ta vaatas ringi ja tal oli säde silmis.
Sellest on hea foto. Mina, Zlatan ja tema isa areeni autoparklas.
Isa seisab meie vahel, ülikond seljas.
Ma mäletan, et ta isa polnud rahul, et tema seljal oli kiri "Zlatan".
Isa polnud sellega rahul.
Isa tahtis, et seljal oleks kiri "Ibrahimovic".
Kaks minutit lõpuvileni. 2 : 2.
Kindvall söödab Zlatan Ibrahimovicile.
18-aastane mängija hoiab külma närvi.
Tema seitsmes värav, selles mängus teine. Zlatan Ibrahimovic.
Malmö FF on jälle liiga tipus.
Täna klappis kõik.
See oli lausa show.
Algusest peale oli hea tunne.
Hästi tehtud, Zlatan. - Aitäh.
Ma pidin tasemel olema, sest mind on palju kritiseeritud.
Ma pole mänginud parimas vormis.
Imelik tunne on olnud. Ma pole üldse hästi mänginud.
Nüüd on see möödas ja kõik on täiuslik.
Miks sa pole ennast hästi tundnud? - Kõhuvalu on olnud.
Liiga palju stressi.
Mis mõttes? - Ma ei taha seda kommenteerida.
Teise liiga superdiiva
Ma olen õppinud ise hakkama saama.
Ma elasin ainult koos isaga.
Paps pole just maailma parim kokk, seega pidin ise süüa tegema.
Ma olen palju asju täitsa ise teinud.
Isa juures elades käisin ma iga päev ema pool.
Jah, see oli pisut tüütu. Ma käisin seal ja sõin palju.
Mõnikord viskas ta mu välja, kui villand sai.
Siis pidin minema välja vutti mängima.
Oli hea otsus oma korter võtta.
Enda eest ise hoolitseda. See on oluline,
aga ma ei pese veel ise oma pesu.
Seda teeb ema, aga küll ma jõuan veel.
Ma ei leidnud pesuruumi üles, aga küll jõuan.
Ma olen tihti isaga koos. Me suhtleme palju.
Ta on algusest peale mu karjääri jälginud.
Ta on väga nõudlik.
Ta utsitab mind tagant.
Vahepeal tülitsesime palju.
Ma tahtsin lihtsalt liiga palju saada.
See oli siis, kui mind põhimeeskonda pandi.
Ma arvasin, et olen tuus.
Kui ma arvasin, et olin tubli, ütles isa alati midagi negatiivset.
"Sa pead paremini mängima."
Ta on mõnikord liiga karm, aga see on hea,
sest kui mõni mäng hästi välja tuleb,
siis arvan äkki, et olengi sihile jõudnud,
aga tema utsitab tagant.
Ta ütles mulle: "Sa oled eikeegi, kuni Euroopas tuntuks saad".
Laske käia!
Näidake meile, kui tugevad te olete!
Zlatan! Just nii!
Anna oma telefoninumber.
Tõesti või?
Kas tahad siis numbrit saada?
Ibrahimovic on poisike, kes ei vääri Ajaxi särki.
Kui see poleks nii kurb Ajaxile ja Leo Beenhakkerile, kes ta ostis,
siis saaks hea lõuatäie naerda.
Amsterdam, talv 2002
Ma tahaksin seda laiska immigranti nii solvata, et ta Ajaxist ära läheks.
HUGO BORST, spordiajakirjanik
Meie põhiseaduse esimene paragrahv ütleb, et diskrimineerida ei tohi,
aga sedapuhku võiksime kasutada Pim Fortuijni argumenti
ja öelda: "Hei, Zlatan, sa vääritu välismaalane..."
"Kao ära! Hollandis pole sulle ruumi!"
Ajax astus sammu lähemale liigavõidule.
Eilne raske 1:0 võit FC Utrechti üle tähendab,
et meistritiitel on pärast nelja aastat käeulatuses.
John O'Brien andis värava löönud Midole geniaalse söödu.
Egiptlase hooaja 11. värav andis Ajaxile kolm olulist punkti.
Mido pole vasakul tiival rahul olnud ja on rääkinud lahkumisest.
Pärast neid olulisi väravaid on mängul jälle jumet.
Esimesed kuus kuud polnud head. Ma polnud vasaku tiivaga rahul.
Kui Co Adriaanse lahkus ja Koeman tuli,
läksin tema kabinetti ja ütlesin, et tahan ründaja olla.
Ta ütles: "Nojah, aga siis läheb sul Zlataniga ja Machlasega rebimiseks."
Ma ütlesin: "Vahet pole. Ma tahan ründes mängida."
Ajax on ostnud endale kaks ühesugust ründajat, Zlatani ja Mido.
Ei, minu arust on Zlatan ja Mido erinevad ründajad.
RONALD KOEMAN, Ajaxi treener
Mido on tõeline number 9, isegi rohkem kui Zlatan.
Eriti arvestades tema agressiivsust värava ees.
Ta on peaga osav, võib olla mõlemas postis.
Zlatan peab ennast selles vallas täiustama.
Teil on nüüd kolm ründajat,
Machlas, Zlatan ja Mido. Kas üks pole liiast?
Igal esmaspäeval, pärast seda, kui tal oli jälle halb matš olnud,
tuli ta üles minu kabinetti.
"Boss..."
Suur staadion ja 60 000 pealtvaatajat.
Sa pead näitama, et oled 9 miljonit eurot väärt! See pole lihtne.
Igal nädalal avaldati muidugi ka mulle survet,
sest olin palju raha kulutanud.
Ma mängisin väga hästi ja lõin igas mängus mõne värava.
Ma olin ründaja,
kes sobis Ajaxi nr 9-ks pisut paremini kui Zlatan.
Zlatan oli rohkem see mängija, kes tahab palli kaugemal saada,
vastastest mööda triblada ja peale lüüa.
Mis on hea, aga pole Ajaxi stiil.
Ajaxis peab olema meeskonnamängija.
Sa pead Ajaxi süsteemiga kohanema.
Kuidas sa näed oma tulevikku Ajaxis?
Ma vist suren homme. Olen alles 20-aastane, tulevik on ees.
Tulevik on Ajaxis.
Päris kindlasti? - Jah. Seepärast tegingi lepingu 5 aastaks.
Koeman korraldas alati mängueelsel päeval treeningu
ja ütles juba seal, kes väljakule saavad ja kes mitte.
Kõige raskem on tegelikult see, kui sa väljakule ei saagi.
Ma olen seda jalgpallurina väga tihti kogenud.
See on üksildane tunne, nagu oleksid kõik sinu vastu.
Või sa pole tähtis, sest sind ei vajata, sa oled pingil.
Varuvariant.
Mõnikord oli ta sellest üle, aga teinekord oli ka päris pahane.
Ei rääkinud, ei visanud nalja. Läks kiiresti koju.
Ajaxis oli reegel, et pärast trenni tuleb koos süüa,
aga kui teda mängu ei võetud, siis läks ta kiiresti koju.
Sa tundsid, et oled üksi ega olegi meeskonna liige.
Amsterdam, aplaus Nikos Machlasele!
Amsterdam, kõva aplaus Zlatanile!
Ta naeratas ja naeris ja keksis ringi.
Ta oli küll õnnelik, aga ma tean,
et sügaval sisimas kripeldas temas tunne: kurat, sa ei mänginud!
Ta lõi täna jälle värava. Siin on Mido!
Täna algas Ajaxil ametlikult puhkus,
aga järgmise hooaja meeskonda pannakse juba kokku.
Ajaxil on kolm ründajat: Zlatan, Mido ja Machlas.
Koemani arust on üks liiast.
Tema arust on parem müüa mullu 9 miljoni euroga ostetud rootslane.
Ajaxi ajaloo kõige kallim mängija
võib kõigest aasta pärast saabumist endale uut klubi otsida.
Malmö, kevad 2001
Vajuta "S". Vajuta "S".
Mitte nii, vajuta "S"! - Mitte minu arvutis.
Klõpsa vasakut nuppu. - Jah...
Seda ma teengi. - Seda, millega tulistad!
Vaata!
Ära näpi mu arvutit. - Ei näpigi. Muutsin ainult nupud ära.
Kullake... Vaata.
Sa oled haige.
Ema ei teadnud, millal ma Ajaxiga läbirääkimisi alustasin.
Ma ei rääkinud emale. Ta kuulis seda telekast.
Seal näidati minu fotot.
Ta ei oska rootsi keelt hästi ja arvas, et minuga juhtus midagi.
Ta helistas mulle ja oli paanikas: "Mis juhtus?"
"Ei midagi. Mind müüdi Ajaxile!"
Ta hakkas nutma. Kui koju tulin, siis kallistas mind.
Ta on rahul.
Isa teadis. Ma küsisin temalt: "Mida sa Ajaxist arvad?"
Ma ei maininud läbirääkimisi, küsisin lihtsalt ta arvamust.
Ta ütles: "Hea meeskond". Tahtsin tema arvamust teada.
Ta kogub ajaleheväljalõikeid.
Püüab kõik kokku saada.
Korda tehtud toas on palju Zlatanit.
See on tore.
Ta on minu üle uhke.
Me kolisime päris palju.
Mõni aasta elasime kahes erinevas kohas.
Kolisime iga kuue kuu tagant.
See ei meeldinud meile. Kurtsime, et korter on külm.
Siis ei meeldinud naabrid ja kolisime jälle.
Kolisime päris palju.
Tema lapsepõlvefotod.
"Zigge". - "Zigge", mustlane.
See on Zlatan Ibrahimovic.
Nii armsa näoga. - Välimus on petlik.
Zlatan saab profielust maigu suhu
Zlatani uus elu
Esimene matš on MFF-i ja AIK vahel.
Kõik pilgud on Zlatan Ibrahimovicil,
kes sõidab 1. augustist mängima Ajaxi ridadesse.
Publik sai alguse, mida kõik lootsid.
Malmö juhib avapoolaja järel 1:0. Värava lõi Zlatan.
Ta saab palli, jookseb karistusalasse ja lööb peale. Otse väravasse!
Kuidas ta seda teeb?
Super-Zlatan! Super-Zlatan!
Kas ma su püksid saaksin?
Mina tahan särki.
Anna oma butsad. - Võid selle võtta.
Mul pole enam midagi.
Kas ma ühe tossu võin saada? Ühe!
Ilus sõrmus.
Ta on väga kenake.
Ta on tore. Väga armas ja ilus ka. Vägev tüdruk.
Ma kohtusin temaga eelmise aasta juunis.
Malmö FF-ist oli puhkus ja ma sõitsin Ayia Napasse.
Me olime samas hotellis.
Tema töötas seal baaris.
Ta väidab, et mina piilusin teda, aga ei, tema piilus mind.
Me hakkasime rääkima. Siis küsis üks poiss mu autogrammi.
Ta arvas, et ma maksin poisile, et ta tuleks tüdruku nähes küsima.
Tal polnud aimugi, kes ma olen. See meeldis mulle väga.
Ssiis hakkaski asi arenema.
Me rääkisime ja...
Midagi juhtus...
Ta nuttis, kui ma ära sõitsin. Mina mõtlesin, mis juhtus.
Kui ma kodus olin, suhtlesime edasi. Ta helistas Küproselt.
Tal tuli suur telefoniarve ja ema oli pahane.
Siis tuli ta koju.
Ma sõitsin teda Göterborgi vaatama.
Ma pabistasin tohutult.
Ma kohtusin seal kogu ta perega.
Vanaisa, vanaema, ema, isa ja tema väikeõega.
Neil oli koer ka. Ma tutvusin nende kõigiga.
Asi on edasi arenenud. Ta tuleb koos minuga Hollandisse.
Tema hakkab õppima, mina mängin jalgpalli.
Näis, mis saab.
Loodetavasti tuleb kunagi Zlatan juunior.
Amsterdam, suvi 2002
Zlatan Ibrahimovic on Ajaxis tagasi. MM-i ajal ütles Zlatan,
et ta ei taha tulla Ajaxisse pingile istuma.
Mis ootused sul sellele hooajale on? - Kõvasti trenni teha.
Loodetavasti õnnestub vahel ka väljakule saada.
Muud ei saa ma loota. Loodetavasti pääsen mängu.
Ta on andekas noor mängija, aga peab veel arenema.
Tavaliselt on teine aasta parem. Loodame, et ka Zlataniga on nii.
Ma kahtlesin pisut, kas Zlatanil on ikka Ajaxi süsteemis tulevikku.
Minu esimene otsus oli Jari Litmanen Ajaxisse tagasi tuua.
Jari Litmanen oli Hollandis iidol, kogenud mängija.
RONALD KOEMAN, Ajaxi treener
Tavaliselt oli ta keskel ründes, Zlatani kohale lähedal.
Ma rääkisin temaga palju esimesest treeningust alates.
Ta oli pisut ebakindel oma tulevikus ja iseendas.
Ma ütlesin talle otsekohe:
JARI LITMANEN, Ajaxi keskväljamängija
"Zlatan, ma aitan sind. Ma pole siin sinu vastane."
Mina olin teine ründaja.
Minu roll oli mängida Zlatani taga ja talle sööte anda.
Zlatan tahtis minult õppida, sest ma olin kogenud mängija.
Mina olin juba kõiki vigu teinud.
Ma polnud iga päev klubis,
aga kui ma teda nägin, huvitas teda alati, kas mul on midagi öelda.
Ta tundis mind endise jalgpallurina.
MARCO VAN BASTEN, Ajaxi legend
Ta teadis, mida ma varem tegin, aga samas tahtis ta minuga mängida.
Mulle väljakutse esitada ja näidata, mida ta teha suudab.
Ma ütlesin: "Sa oled väga temperamentne.
See on hea, aga sa pead kasutama seda energiat,
mis sinusse tuleb, õigel kombel."
Ta vaatas mind sellise "mida sa tahad?" näoga.
Ma ütlesin: "Sa käitud ja räägid nagu suur staar, aga näita seda mulle.
Sa oskad palli vallata, aga viimaks peab see väravasse jõudma."
Meie esimene mäng oli Meistrite liigas.
Zlatani esimene Meistrite liiga.
Ta pabistas natuke ja tahtis minuga rääkida.
Mina meenutasin talle, et pole vaja muretseda.
"Võta lihtsalt vabalt, me mängime koos."
Van der Meyde. Galasek.
Chivu. Maxwell.
Hea sööt otse Ibrahimovicile.
Väga hea!
Geniaalne värav Zlatan Ibrahimovicilt mängu 10. minutil!
Litmanen...
Hästi... Ibrahimovic teeb seisuks 2:0!
Ajax teeb tõesti puhta töö!
Jällegi tegi värava Zlatan Ibrahimovic.
Ei tea, mida Mido praegu tribüünil mõtleb.
Sa oled ilmselt kõige õnnelikum mees staadionil.
Olen õnnelik, mitte kõige õnnelikum, aga täna läks hästi.
See oli esimene mäng, kui publik sinu nime hüüdis.
Kui hästi läheb, siis hüüavad mu nime,
aga kui hästi ei lähe, siis ei või iial teada.
Galasek...
Litmanen...
Ibrahimovic lööb oma tänavuse hooaja esimese liigavärava.
Jari Litmanen tekitas võimaluse.
Zlatan hakkas teisel hooajal paremini mängima.
Ta enesekindlus tuli tagasi ja mina hakkasin probleeme tekitama.
Mis aitas tegelikult Zlatanil meeskonda pääseda.
Sest kui mul poleks probleeme olnud, ei oleks Zlatanit kohe mängu võetud.
Kui saabus see hetk, et pidin oma koha pärast võitlema,
siis võib öelda, et ma tegin kõike valesti.
Kui ma mängu ei pääse, siis läheb sõjaks.
Mul oli Koemaniga kokkupõrge ja me tülitsesime,
ma ei käinud trennis, tahtsin tagasi Egiptusse.
Ma polnud rahul ja tahtsin lahkuda.
Sest ma tahan mängida.
Te ei mõista, kuidas kõik Egiptuses mul silma peal hoidsid.
Ma olin ainus egiptlane, kes mängis Euroopas tipptasemel.
Kõik ootasid just Ajaxi mänge.
"Ajax mängib täna, me peame Midot vaatama."
Kõigis kohvikutes ja restoranides ootasid inimesed seda Ajaxi mängu.
Kui ma mängida ei saa, on see mulle isiklik probleem.
Me mängisime PSV-ga.
Zlatan ja Mido olid mõlemad väljakul.
Mäng ei läinud üldse hästi.
Ma olin pahane, et polnud algkoosseisus.
Ma olin pahane ja kui väljakule tulin, olime 0:2 kaotusseisus.
Ma hakkasin väljakul Zlataniga vaidlema.
Mido ei söötnud Zlatanile.
Mido hoidis palli liiga kaua enda käes ega arvestanud teistega.
Oli üks hetk, kui Zlatan küsis palli.
Tal oli võimalus värav lüüa.
Pall oli vasakul Mido käes.
Ta üritas värava lüüa, pall läks mööda ja Zlatan sai vihaseks.
Oli karjumist ja ustega prõmmimist.
Nad tulid riietusruumi ja kõik pulbitses nagu vulkaanikraatris.
Ma karjusin kõigi ja Zlatani peale ja Zlatan karjus mulle vastu.
Zlatan röökis ikka Mido peale.
Mido ütles: "Aitab nüüd küll".
Mul olid käärid käes, sest ma eemaldasin jalgade ümbert sidet.
Zlatan lasi ikka edasi ja Mido lõikas sidet maha.
Siis viskas ta käärid peaaegu Zlatanile vastu pead.
Ta viskas käärid Zlatani pihta...
Zlatani refleksid toimisid ja käärid vihisesid napilt peast mööda.
10 minuti pärast läksin ma duši alla ja tema istus mullivannis.
Me vaatasime teineteisele otsa ja hakkasime naerma.
Ma ütlesin Zlatanile: "Tead, et ma tapsiin su äärepealt ära?"
Ta ütles: "Tean jah".
Lõplik otsus oli ta meeskonnast välja visata.
Igaüks eksib vahel, aga selliseid vigu ei tohi teha, sest see on pöörane.
Kas sa võtad ta tagasi, kui ta palub vabandust?
Ei, väga vähe lootust.
Midol on üks probleem - Mido ise.
Pärast seda, kui Mido reedel põhimeeskonnast välja arvati,
pole ükski mängija teda avalikult kaitsnud.
Zlatan Ibrahimovic teeb seda nüüd esimesena.
Kõik püüdsid Midot maha teha.
Mido on noor ja ta on vigu teinud, aga pole vaja talle hauda kaevata.
Ta oli jumal, kui siin väravaid lõi.
Siis ei öelnud te midagi, aga nüüd räägite.
Seepärast ma küsingi, sest teda süüdistatakse.
Jah, aga kui ta hästi mängis, ei öelnud te midagi.
Nüüd räägite, sest ta tegi midagi, mis võib igaühega juhtuda.
Ka mina tegin Rootsis vigu. Elu läheb edasi, tuleb uus päev.
Saad vanemaks ja kasvad suureks.
Iga päev juhtub midagi.
Kas sina oled vigu teinud? - Palju.
Keegi ei räägi nendest, sest oled kõigest ajakirjanik.
Pärast seda Mido lahkus ja mind müüdi Itaaliasse.
See oli minu parim aeg jalgpallis.
Me olime nagu sõbrad.
Mul oli Zlataniga hea kontakt.
Ma käisin tal külas, mängisime arvutimänge.
Zlatan oli minuga väga avatud ja mina olin temaga ka väga aus.
Meil oli sarnane taust.
Mina elasin Amsterdamis ainult emaga.
Oma isa ma ei näinud, isa oli hasartmängur.
Meil olid kodus keerulised ajad.
Mõnikord käis politsei mu isa otsimas,
sest tal olid mingid arved tasumata.
Zlatanil oli samuti kodus probleeme isaga,
kes jõi alkoholi. See ühendas meid.
Me olime noores eas elus samu asju näinud.
Mul oli temaga väga hea tunne.
Me rääkisime kogu aeg ka minu Interi aegadel.
Me olime arvutis ja kirjutasime päev otsa.
Viskasime nalja. "Kuidas Interis ja Itaalias meeldib?"
"Täitsa tore, sa pead ka tulema."
Ma lootsin, et ta tuleb ka Interisse, sest see oleks mulle hästi mõjunud.
Malmö, kevad 2001
Kui Zlatan sellise raha eest Ajaxisse müüdi, tekitas see tähelepanu.
Enne seda oli ta kollanokk, seejärel aga tuus.
Kõik tahavad tuusasid sakutada.
Number 9, Zlatan Ibrahimovic.
Meil oli teises liigas lahinguid
ja fännid avaldasid survet, et karmi matši näha.
Et tuleb ta maha võtta.
Patrik Eriksson-Ohlsson näitab kvaliteetset mängu
ja kolmemeheline kaitseliin püsib.
"Sa ei tungi meist läbi, Zlatan."
"Djurgardeni kaitseliin peatab täna supertalendi."
Päev varem ilmus artikkel,
kus me kolmekesi Zlatani peatamisest rääkisime.
Me teadsime, kuidas seda teha, sest olime seda varemgi teinud.
"Me peame karmilt mängima, fännid ei taha teda läbi lasta," ütles Eriksson.
Wallinder otsib Andreas Johanssoni.
Zlatan läks kõvasti Patrik Eriksson-Ohlssonile peale.
Zlatan pole eriline Djurgardeni lemmik.
Zlatan tungib läbi ja Ijeh on heas asendis. Kas pall jõuab temani?
Ta ei saanud Eriksson-Ohlssonist mööda.
Jälle Zlatan. Vaadake tema vaimustavat tehnikat!
Ta jõuab sihile!
Oi-oi-oi, milline kunstnik!
Ibrahimovic on tõesti imeline mängija!
Ta õrritab Djurgardeni publikut!
See pole just väga populaarne...
Ta tegi meid narriks. Pettis terve kaitse ära.
Kõik kolm kaitsjat.
Ta oleks võinud teha lihtsa söödu vasakule,
aga otsustas triblada ja peale lüüa.
"Ära kobista!" Mäletan, et mõtlesin just nii.
Ta oli artiklit lugenud ja tahtis meile näidata,
et "unustage ära, poisid, see olen mina".
Kahjuks loobitakse tribüünilt asju alla.
See pole just väga ilus.
Väljakule loobitakse münte ja purke.
Ma ei näinud seda pealt, aga tundub, et Zlatan sai pihta.
Selle olin ma täielikult unustanud.
Me vihkame Zlatanit! Me vihkame Zlatanit!
Zlatan on diiva...
Kas te tsirkuses olete käinud? - Jah.
Punase ninaga meest nägite seal? Siis teate, kes Zlatan on.
Tulge bussi juurde. - Zlatan!
Anna mu särgile autogramm. - Ikka, tule bussi juurde.
Mõtle Rosengardi peale. - Mida?
Me näitame sulle.
Kodus kisub asi inetuks. - Miks?
Kui sa samas vaimus jätkad.
Ta peab ennast peitma. Raske on kuskil käia.
Ta tahab lihtsalt kodus filme vaadata ja vabalt võtta.
MIA OLHAGE, pruut
See mõjub talle rängalt, et ta ei saa käia lihtsalt linna peal.
Ringi kõndida, sööma minna.
Alati astub keegi ligi ja küsib autogrammi.
Me tahaksime lihtsalt ühe päeva omaette olla. See oleks väga tore.
Loodetavasti Hollandis õnnestub, vähemasti alguses.
Pärastpoole mine tea.
Kuningas Zlatan
Õnn kaasa, Zlatan!
Malmö on sunnitud vahetuse tegema.
Zlatan Ibrahimovic lahkub väljakult.
Tehke talle suur aplaus! Soovige talle Ajaxis edu!
Number 9, Zlatan Ibrahimovic!
Esimesed kaks hooaega mängis Zlatan särgiga,
mille seljal oli kiri "Zlatan".
Siis teatas ta ühel päeval, et tahab särgile oma täisnime.
Ma ei saanud algul aru. Mis mõttes?
"Et poleks Zlatan, vaid Ibrahimovic."
Hooaeg algas
ja siis tuli sõpruskohtumine Rootsi ja Hollandi koondise vahel.
Zlatan mängis oma meeskonnakaaslaste vastu.
See oli küll sõpruskohtumine, aga ta mängis eriti auahnelt.
Ühel hetkel sai Zlatan palli.
Tema Ajaxi kapten ja tiimikaaslane Van der Vaart tuli teda segama.
Tema suur jalg tuli labidana palli kaitsma,
aga Rafaeli jalg sai pihta ja too kukkus valust karjudes pikali.
Zlatan kõndis minema, nagu poleks midagi juhtunud.
Ta on tohutult tüütu mehike!
Ta on tõeline nuhtlus.
Alati ründab teisi.
Ma ei salli teda.
Jah, see on naeruväärne.
Ma ei tea, kas ta tegi seda meelega, aga see oli kohutav viga.
See ei jäänud ainsaks. Mis temaga toimub?
Ei tea. Viga polnud nagu midagi.
Äkki tahtis ta hoobelda, aga läks pisut rappa.
Mis saab homme, kui te Ajaxis kohtute?
See on keeruline, sest ma olen temas pettunud.
Palju küsimusi on veel õhus, seega külastame Amsterdam Arenat.
Seal ta ongi, peidab ennast agendi autos.
Terve Holland küsib, mis toimub.
Ei kommenteeri.
Kas Ibrahimovic soovib üleviimist? Mis on treener Koemani Ajaxil viga?
Kõik nägid spordisaadetes,
mis Rootsi ja Hollandi ning Van der Vaarti ja Zlatani vahel juhtus.
Järgmisel päeval oli suur koosolek mõlema mängijaga tegelemiseks.
See oli keeruline, sest Zlatan ütles koosolekul Rafaelile:
"Sa ei meeldi mulle. Ma ei salli sind kaptenina."
"Kui Rafael oleks mees, siis peaks ta tulema
ja mulle ütlema, mida ta olukorrast arvab, mitte mu seljataga rääkima."
"Kui ta seda veel teeb, siis ma löön tal pea otsast."
Kõik olid vait.
Pärast seda koosolekut toimus üks liigakohtumine.
Rafael ei mänginud, ta oli vigastatult tribüünil.
Zlatan Ibrahimovic on nüüd Ajaxi kõige kurikuulsam mängija.
Tema pärast lakub Rafael van der Vaart täna haavu.
Ibrahimovic külvatakse üle vihase vilekooriga.
Üldine atmosfäär ja publiku suhtumine Zlatanisse
oli mõistagi meedia ärgitatud ja väga negatiivne.
Meeleolu oli pigem selline, et Zlatan oli ülejäänud maailma vastu.
Ajax on kaotusseisus. Boukhari löök tabab posti
ja Zlatan Ibrahimovic lööb värava.
Siis lõi ta ühe värava ja seejärel teise.
Teatud pinge oli õhus.
Seda oli ka teiste mängijatega tunda.
Ibrahimovic viib rünnaku lõpule.
Ibrahimovicile elatakse kaasa, aga ta ei näita emotsioone välja.
Siis järgnes üks kõige erakordsemaid väravaid,
mille üks Ajaxi ründaja on Ajaxi särgis löönud.
Ibrahimovic ... valdab hästi palli.
Kuhu pealelöök jääb?
Maradona ja Zidane oskavad seda.
Oskab ka Ibrahimovic!
Staadion rõkkas. Inimesed läksid pöördesse.
Need, kes varem Zlatanile vilistasid ja teda maha tegid,
armastasid teda nüüd.
Van der Vaart istus tribüünil ja oli nii rahulik ja vaoshoitud,
nagu poleks midagi juhtunud.
Vapustav värav.
See ballett... Kunst.
Ta jättis märgi maha.
"Ärge unustage, see on Zlatan!"
On ainult üks Zlatan.
Oled kindel? - Jah. Kas sa tead Zlatanit?
Vahel tundub, et tal on kaksikvend.
Sest eelmisel kolmapäeval oli teine käitumine.
Kas sa oled uhke, kui sellise värava lööd?
Ma olen uhke oma meeskonna ja klubi üle.
Kirjelda meile, kes on Zlatan. Paljud hollandlased ei saa aru.
Seda pole keegi varem küsinud. Ainult sina ei saa sellest aru.
Küsi nendelt, kes Zlatanit tunnevad.
Mida nad sinu arust ütlevad? - Küsi nendelt.
Mõne päeva pärast oli üleminekuperioodi tähtaeg.
Sellega samal ajal toimub aasta jalgpalluri valimine.
Ta oli seal koos oma agendiga ja juhtus kummalisi asju.
Tema agent istus rahulikult lauas, aga mitte pikalt.
Raiola pidi peolt lahkuma pakilisetelefonikõne järel.
Mino, sul on kiire. - Jah, kahjuks küll.
Helistan 10 sekundi pärast tagasi.
Peale AS Roma tunneb ründaja vastu huvi ka Juventus.
Kõik pidutsesid midagi kahtlustamata edasi,
sellal kui Juventus maksis Zlatani eest 15-20 miljonit eurot.
Me kaotasime hea mängija.
Ta teadis, et on nüüd Ajaxi jaoks liiga suur.
See on paratamatu, et sellised mängijad kaotame,
aga ma vihkan seda.
Ta võiks olla tõeline kapten, kes aitab Ajaxil tiitleid võita.
See meeldib mulle, sest mina olen Ajax.
Ma olin Ajax.
Kell 2 öösel jõudsid Zlatan ja tema isa Torino hotelli
pärast elu kõige tähtsama allkirja andmist.
Pärast arstlikku läbivaatust on ta valmis kohtuma meediaga.
Torino, september 2004
Suhtumine on aupaklik ja tagasihoidlik.
Mulle ei meeldi endast rääkida, sest lasen teistel oma mängu hinnata.
Mis ma oskan öelda?
Ma olen 1,92 meetrit, 93 kilo ja armastan jalgpalli.
Mulle meenub üks Gazzetta dello Sporti arvamusartikkel,
et me ei tohiks Ibrahimovici võtta, sest ta mängib ainult iseendale.
Nad ei saanud asjast aru.
LUCIANO MOGGI, Juventuse peadirektor
Kui mängija Juventusesse tuleb, peab tal ennekõike iseloomu olema.
Ma tahtsin tema mineviku kohta teada
ja me rääkisime kõigest, ka tema lapsepõlvest.
Ilma jalgpallita oleks ta ilmselt jalgrattavargana lõpetanud.
Vaadake seda.
Ajaxi täht liitub Juventusega
Tema Juventusesse saabumise päeval.
Ma mäletan, et Moggi helistas varahommikul ja ütles mulle:
VITTORIO OREGGIA, Tuttosporti peatoimetaja
"Pidasin öö otsa läbirääkimisi ja saime Ibrahimovici."
Ma ei uskunud teda kohe, sest Moggi kippus tõde ilustama.
Seepärast mõtlesin, et ta teeb nalja.
Toona oli Juventus tugevaim meeskond, mida olen oma karjääri ajal näinud.
Neil oli parim võimalik treener, Capello.
Zlatan pidi paratamatult mõnda aega pingil istuma.
Ma ütlesin talle: "Sul on potentsiaali saada maailma parimaks."
Seda ma talle ütlesin.
Ta ei mängi selleks, et väravaid lüüa. Ta mängib lõbu pärast.
Ma ütlesin talle: "Tsirkust võid ju teha.
FABIO CAPELLO, Juventuse treener
Tsirkus on fännidele, kes jalgpalli ei mõista ja soovivad meelelahutust,
aga sisu on sellel null."
Ta sai sellest aru.
Värav! Ibrahimovic!
Ta lööb esimeses liigamängus värava, mis on Juventusele kohtumise kolmas.
Ennekõike oli see siiski suur värav Zlatan Ibrahimovicile.
Kõik kümme mängijat soovivad, et ta oleks teretulnud.
Kõik embavad meest, kes tõestas oma väärtust ja iseloomu.
Me ootame tsoonis intervjuud.
Siin pole lubatud filmida. Tohib ainult sponsorite logosid näidata.
Zlatan jääb hiljaks.
Üks Juventuse turvamees üritab teda takistada.
No kuule!
Talle ei meeldinud kunagi intervjuusid anda.
Spordiajakirjanikud kartsid pisut Ibrahimovici,
sest ta oli suur ja pikk, madala häälega, ei naeratanud kunagi.
Tihti aitab naljatamine jääd murda. Ibrahimoviciga sellest ei piisanud.
Juventuses võetakse tööd väga tõsiselt.
Sa teed tööd meeskonna ja klubi huvides ja enda täiustamise nimel.
Ta mõistis, et on liitunud erakordsete mängijatega,
kes elavad õiglaselt ja privaatselt ja toovad suuri ohvreid.
Zlatan elas selle kohviku peal, kus ma töötasin.
Hommikuti käis ta kohvi joomas ja hommikust söömas.
Ta ei osanud eriti itaalia keelt, aga me saime teineteisest aru.
Ta pani sõnu kokku ja viimaks sai aru, mida ta öelda tahab.
CHRISTIAN TRISORIO, barista ja sõber
Ma sain aru, et ta on väga privaatne inimene.
Igal hommikul sõitis ta jalgrattaga garaaži,
kus ta oma autosid hoidis. Siis sõitis ta treeninguväljakule.
Ma nägin tihti, kuidas ta üksi koju tuli.
Ma nägin teda IKEA-s,
kus ta tihti restoranis söömas käis. Alati üksinda.
Mõne kuu pärast läksime Torinos restorani sööma
ja saime seal rahus rääkida.
Ta ütles mulle tookord:
"Mu isa on bosnialane, ema horvaat ja mina olen mustlane!"
Siis ütles ta, et tahab korteri osta, ja küsis, kas tean kedagi.
Ma ütlesin, et minu majas on üks suur korter müüa.
Piazza Castellol, mis on üks Torino põhiväljakuid.
Ma viisin ta korterit vaatama ja ta ütles kohe:
"Jah, mulle meeldib. Väga hea!"
Tore oli näha, kuidas vaeselt üles kasvanud mees
saab järsku Piazza Castellole elama kolida.
Sellist teekonda sooviks elus igaüks kogeda.
Mõne kuu pärast kolis tema kihlatu Helena samuti sinna elama.
Ta oli pühendunud, sest tundis, et teda usaldatakse.
Ta tundis, et meil on temasse usku ja et mina...
Et ma nägin temas tippmängijat. Ta sai sellest aru.
Ibrahimovici kübaratrikk.
Siis hakkas ta paremini mängima.
Naiivsus hakkas kaduma ja temast oli kujunemas liider.
See olukord võib otsustada meistritiitli saatuse!
Kui ma Zlataniga kohtusin, nägin kohe tema suurt ego.
Zlatan pole minu hinnangul karjääri vältel eriti muutunud.
Võib küll öelda, et ta on nüüd elukogenum,
aga tema põhiiseloom pole muutunud.
Zlatan on lapsest saadik Zlatan olnud.
See on tema mängu kõige tugevam tahk ja tema peamine omadus.
Ta paneb kõik enda nimel mängima.
Kõik kohanevad selleks, et Zlataniga koos mängida.
Zlatan ongi just selline. Ta ei muuda ennast kellegi jaoks.
Malmö, 2 aastat hiljem
Kõik on sinuga kohtumist põnevusega oodanud.
Sul on vist hea meel tagasi olla? - See on fantastiline.
Hea on kõiki neid nägusid näha. Võimas tunne.
Kus on rõdu, kust su ema hüüdis?
Viiendal korrusel. Selle kollase rõdu all.
Sa ei tohtinud õhtu otsa väljas olla? - Ei.
Ema sõimas serbohorvaadi keeles
ja tahtis, et ma koju tuleksin, aga ma jäin ikkagi välja.
Mul on hea meel...
Väga äge on...
...olla siin jalgpalliväljaku ametlikul avamisel.
See on minu tõeline kodu.
Kümme, üheksa, kaheksa, seitse...
...neli, kolm, kaks, üks!
Tõlkinud Janno Buschmann